
Parlamentul României

Camera Deputaţilor                                                                                                          
	Comisia pentru apărare, ordine

 publică  şi  siguranţă  naţională

             Nr. 32/104/2009

	                                    Bucureşti, 26.03.2009 

                          PL x. 129/2009


RAPORT 

asupra proiectului de Lege pentru completarea

 art. 2 din Legea nr. 562/2004 privind autorizarea instituţiilor publice din sistemul de apărare, ordine publică şi securitate naţională de a vinde personalului propriu unele locuinţe de serviciu pe care

 acestea le au în administrare
1. În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere în fond, în procedură obişnuită,  cu proiectul de Lege pentru completarea art. 2 din Legea nr. 562/2004 privind autorizarea instituţiilor publice din sistemul de apărare, ordine publică şi securitate naţională de a vinde personalului propriu unele locuinţe de serviciu pe care acestea le au în administrare, trimis cu adresa nr. PLx. 129 din 18 februarie 2009 şi înregistrat cu nr.32/104 din februarie 2009. 


Consiliul Legislativ, cu nr. 740/19.06.2008, a acordat aviz favorabil.

Comisia juridică, de disciplină şi imunităţi, cu nr. PLx 129 din 25.02.2009, a emis aviz favorabil pentru acest proiect de lege.
Comisia pentru administraţie publică, amenajarea teritoriului şi echilibru ecologic, precum şi Comisia pentru buget, finanţe şi bănci, cu nr. 26/242/03.03.2009, respectiv nr. 22/151/05.03.2009, au avizat negativ prezentul proiect de lege.  

Guvernul, prin punctul său de vedere, trimis cu adresa nr. 2388 din 29.09.2008, nu susţine adoptarea acestei iniţiative legislative.

Completarea art. 2 din Legea nr. 562/2004  are drept scop reglementarea posibilităţii ca persoanele transferate între instituţiile publice din sistemul de apărare, ordine publică şi securitate naţională să cumpere locuinţele de serviciu pe care le ocupau, în baza unor contracte de închiriere, la data intrării în vigoare a respectivei legi. 
2. Proiectul de lege face parte din categoria legilor ordinare. 
3. Potrivit prevederilor art. 75 alin. (1) din Constituţia României, republicată, şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.

4. La lucrări au fost prezenţi 22 deputaţi din totalul de 24 de membri ai Comisiei.
5. In conformitate cu prevederile art. 54 şi 55 din Regulamentul Camerei Deputaţilor, republicat, la dezbateri au participat în calitate de invitaţi, domnii lt.col Gheorghe Mocanu şi doamna cpt. Mădălina Cioiulescu, consilieri juridici în cadrul Ministerului Apărării Naţionale, precum şi dl.col. Dorel Nuţu, şeful Oficiului juridic al Serviciului de Protecţie şi Pază. 


6. În urma dezbaterilor, în şedinţa din 25 martie 2009, membrii Comisiei, cu 21 de voturi pentru,  şi o abţinere, au hotărât să propună plenului Camerei Deputaţilor adoptarea cu modificări a proiectului de Lege pentru completarea art. 2 din Legea nr. 562/2004 privind autorizarea instituţiilor publice din sistemul de apărare, ordine publică şi securitate naţională de a vinde personalului propriu unele locuinţe de serviciu pe care acestea le au în administrare.


Amendamentele admise şi cele respinse de Comisie sunt redate în anexă, care face parte integrantă din prezentul raport.
Potrivit obiectului şi conţinutului acestuia, proiectul de lege face parte din categoria legilor ordinare.
Preşedinte, 

Costică Canacheu 

Şef serviciu, Mihai Ţăranu
ANEXA  la rp.129/2009

I. Amendamente admise

	Nr.

crt.
	Text act normativ de bază
(Legea nr. 562/2004)
	Text Senat
	Text comisie

(Autorii amendamentelor)
	Motivare

amendamente

	1
	
	LEGE pentru completarea art. 2 din Legea nr. 562/2004 privind autorizarea instituţiilor publice din sistemul de apărare, ordine publică şi securitate naţională de a vinde personalului propriu unele locuinţe de serviciu pe care acestea le au în administrare

	LEGE pentru modificarea art. 2 din Legea nr. 562/2004 privind autorizarea instituţiilor publice din sistemul de apărare, ordine publică şi securitate naţională de a vinde personalului propriu unele locuinţe de serviciu pe care acestea le au în administrare
	Ca urmare a modificării admise de Comisie la alin.(1) al art.2, s-a procedat la o nouă ierarhizare a textelor.

	2
	
	ARTICOL UNIC. – Articolul 2 din Legea nr. 562/2004 privind autorizarea instituţiilor publice din sistemul de apărare, ordine publică şi securitate naţională de a vinde personalului propriu unele locuinţe de serviciu pe care acestea le au în administrare, publicată în Monitorul Oficial al României, Partea I, nr.1169 din 9 decembrie 2004, cu modificările ulterioare, se completează după cum urmează:
	Art. I. – Articolul 2 din Legea nr. 562/2004 privind autorizarea instituţiilor publice din sistemul de apărare, ordine publică şi securitate naţională de a vinde personalului propriu unele locuinţe de serviciu pe care acestea le au în administrare, publicată în Monitorul Oficial al României, Partea I, nr.1169 din 9 decembrie 2004, cu modificările ulterioare, se modifică după cum urmează:


	IDEM

	3
	Art.2.- (1) Poate cumpăra o singură locuinţă de serviciu titularul contractului de închiriere, dacă o deţine în baza unui contract valabil încheiat şi îndeplineşte o funcţie în una din instituţiile publice din sistemul de apărare, ordine publică şi securitate naţională, precum şi pensionarii sau urmaşii titularilor contractelor de închiriere decedaţi, în situaţia în care fac dovada că, la data intrării în vigoare a prezentei legi, ocupau locuinţa de serviciu şi au achitat chiria la zi.

(2) Se exceptează de la prevederile alin. (1):

a) persoanele a căror activitate în instituţiile prevăzute la art. 1 a încetat prin demisie sau din motive imputabile lor, în condiţiile prevăzute de lege;

b) persoanele care deţin în proprietate, ele sau soţul, soţia ori copiii aflaţi în întreţinere, o locuinţă proprietate personală şi care îndeplineşte condiţiile minimale prevăzute de Legea locuinţei nr. 114/1996, republicată, cu modificările şi completările ulterioare.

(3) În situaţia în care soţii, cadre militare sau personal civil, deţin fiecare câte o locuinţă de serviciu, de prevederile alin. (1) poate beneficia numai unul dintre aceştia.
	Nemodificat de Senat

1. După alineatul (1) se introduce un nou alineat, alin. (1¹), cu următorul cuprins:

“(1¹) De prevederile alin. (1) beneficiază şi persoanele transferate între instituţiile din cadrul sistemului de apărare, ordine publică şi securitate naţională.”

2. După alineatul (2) se introduce un nou alineat, alin. (2¹), cu următorul cuprins:
“(2¹) În cazurile prevăzute la alin.(1¹), vânzarea locuinţelor de serviciu se face de către instituţia publică ce le are în administrare.”
	“Art. 2. - (1) Pot cumpăra o singură locuinţă de serviciu titularul contractului de închiriere, dacă o deţine în baza unui contract valabil încheiat şi îndeplineşte o funcţie în una din instituţiile publice din sistemul de apărare, ordine publică şi securitate naţională, precum şi pensionarii sau urmaşii titularilor contractelor de închiriere decedaţi, în situaţia în care fac dovada că ocupau locuinţa de serviciu, au achitat chiria la zi şi care nu au deţinut în proprietate o locuinţă după anul 1990.
(Autori: D-na dep. Alina Gorghiu şi d-nii  dep. Ioan Oltean, Marian Săniuţă, Bogdan Olteanu, Ion Călin)
(2) De prevederile alin. (1) beneficiază şi persoanele transferate între instituţiile din cadrul sistemului de apărare, ordine publică şi securitate naţională.

(3) Se exceptează de la prevederile alin. (1):

a) persoanele a căror activitate în instituţiile prevăzute la art. 1 a încetat prin demisie sau din motive imputabile lor, în condiţiile prevăzute de lege;

b) persoanele care deţin în proprietate, ele sau soţul, soţia ori copiii aflaţi în întreţinere, o locuinţă proprietate personală şi care îndeplineşte condiţiile minimale prevăzute de Legea locuinţei nr. 114/1996, republicată, cu modificările şi completările ulterioare.

(4) În cazurile prevăzute la alin.(2), vânzarea locuinţelor de serviciu se face de către instituţia publică ce le are în administrare.

(5) În situaţia în care soţii, cadre militare sau personal civil, deţin fiecare câte o locuinţă de serviciu, de prevederile alin. (1) poate beneficia numai unul dintre aceştia.”


	- Sintagma “la data intrării în vigoare a prezentei legi” este prevăzută la art. 1 din Legea nr. 562/2004, în sensul că aceste instituţii nu pot vinde locuinţele de serviciu intrate în administrarea acestora după luna decembrie 2004.

- precizarea expresă că persoanele care cumpără nu au deţinut în proprietate o locuinţă elimină eventuale abuzuri în aplicarea legii.



	4
	-----------
	------------
	Art.II. - Legea nr. 562/2004 privind autorizarea instituţiilor publice din sistemul de apărare, ordine publică şi securitate naţională de a vinde personalului propriu unele locuinţe de serviciu pe care acestea le au în administrare, publicată în Monitorul Oficial al României, Partea I, nr.1169 din 9 decembrie 2004, cu modificările ulterioare şi cu cele aduse prin prezenta lege, va fi republicată în Monitorul Oficial al României, Partea I.
	


II. Amendamente respinse
	Nr.

crt.
	Text act normativ de bază
(Legea nr. 562/2004)
	Text propus

(Autorii amendamentelor)
	Motivare pentru admitere


	-Motivare pentru respingere

-Camera decizională

	1
	Art.1.- Se autorizează instituţiile publice din sistemul de apărare, ordine publică şi securitate naţională să vîndă unele locuinţe de serviciu pe care acestea le au în administrare la data intrării în vigoare a prezentei legi.
	“Art.1.- Se autorizează instituţiile publice din sistemul de apărare, ordine publică şi securitate naţională să vîndă locuinţe de serviciu pe care acestea le au în administrare.”

(Autori: d-nii.dep. Ioan Oltean şi Ion Călin)
	Pentru reglementarea posibilităţii ca şi persoanele din instituţiile publice din sistemul de apărare, ordine publică şi securitate naţională care  ocupă în prezent locuinţe de serviciu, în baza unor contracte de închiriere încheiate după  data intrării în vigoare a Legii nr. 562/2004, să poată cumpăra aceste locuinţe.
	Amendamentul propus excede obiectului de reglementare a prezentului proiect de lege.

Scopul reglementării propuse de iniţiator este acela de a acoperi o lacună a legii şi anume, introducerea unor dispoziţii     potrivit cărora şi persoanele transferate între instituţiile publice din sistemul de apărare, ordine publică şi securitate naţională să cumpere locuinţele de serviciu pe care le ocupau, în baza unor contracte de închiriere, la data intrării în vigoare a respectivei legi.
Cameră decizională: C.Dep.

	2
	Art. 2 alin. (3)
	După alineatul (3) se introduce un nou alineat, alin. (3¹), cu următorul cuprins:

“(3¹) Pensionarii sau urmaşii titularilor contractelor de închiriere decedaţi, care deţin la data intrării în vigoare a prezentei legi, un contract de închiriere valabil, pot cumpăra locuinţele de serviciu indiferent de data intrării acestora în administrarea instituţiilor publice menţionate la art.1.”

(Autori: D-na dep. Alina Gorghiu şi dl.dep.Bogdan Olteanu)
	Motivaţia introducerii este dată de faptul că pensia militară de stat este un regim special de protecţie a personalului care şi-a dovedit ataşamentul, patriotismul, abnegaţia faţă de ţară şi reprezintă o prelungire a unui regim de protecţie dar şi de responsabilitate. În aceste condiţii unele drepturi da care se bucură personalul militar trebuie să fie aplicabile atât pe durata serviciului activ dar şi pe perioada cât se bucură de pensie militară de stat. Amendamentul nu presupune costuri pentru bugetul de stat.
	Prevederea se regăseşte parţial la art.2 alin. (1) din Legea nr. 357/2006 pentru modificarea Legii nr. 562/2004.

Cameră decizională: C.Dep

	3
	Text nou
	“Art.II. – Dispoziţiile Legii nr. 562/2004 privind  autorizarea instituţiilor publice din sistemul de apărare, ordine publică şi securitate naţională de a vinde personalului propriu unele locuinţe de serviciu pe care acestea le au în administrare, cu modificările şi completările ulterioare, se aplică în mod corespunzător şi instituţiilor din sistemul justiţiei.”

(Autor: dl.dep. Damian Florea)
	Sistemul justiţiei se încadrează prin structurile sale interne specializate în sistemul siguranţei naţionale şi are locuinţe de serviciu pe care nu le poate vinde, ca urmare a abrogării Legii nr. 579/2004 prin OUG nr.35/2005.
	Amendamentul propus excede obiectului de reglementare a prezentului proiect de lege, întrucât problemele locative ale instanţelor, parchetelor, CSM etc. se rezolvă prin Ministerul Justiţiei.

Cameră decizională: C.Dep

	4
	Text nou
	“Art. III.- La data intrării în vigoare a prezentei legi orice dispoziţie contrară se abrogă.”

(Autor: dl.dep. Damian Florea)
	
	Potrivit normelor de tehnică legislativă (art. 63 alin. (3) din Legea nr. 24/2000), de regulă, abrogările se fac în mod expres, prin menţionarea tuturor datelor de identificare a dispoziţiilor vizate.

Cameră decizională: C.Dep

